CELEX: 32022R0340
Language: da
Date: 2022-02-28 00:00:00
Title: Rådets gennemførelsesforordning (EU) 2022/340 af 28. februar 2022 om gennemførelse af artikel 12 i forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia

28.2.2022   
               
               
                  DA
               
               
                  Den Europæiske Unions Tidende
               
               
                  L 56/1
               
            
         RÅDETS GENNEMFØRELSESFORORDNING (EU) 2022/340
         af 28. februar 2022
         om gennemførelse af artikel 12 i forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 356/2010 af 26. april 2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia (1), særlig artikel 12,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 26. april 2010 forordning (EU) nr. 356/2010.
                  
               
                     (2)
                  
                  
                     De Forenede Nationers Sikkerhedsråds (»FN's Sikkerhedsråds«) komité, der er nedsat i henhold til FN's Sikkerhedsråds resolution 751 (1992), godkendte tilføjelsen af én person på listen over personer og enheder, der er omfattet af restriktive foranstaltninger, den 18. februar 2022.
                  
               
                     (3)
                  
                  
                     Bilag I til forordning (EU) nr. 356/2010 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag I til forordning (EU) nr. 356/2010 ændres som anført i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EUT L 105 af 27.4.2010, s. 1.
      
      
         
            BILAG
            De personer, der er opført på listen nedenfor, tilføjes til listen i bilag I til forordning (EU) nr. 356/2010:
            
                        I.
                     
                     
                        
                           Personer
                        
                        »21. Ali Mohamed RAGE (alias: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage).
                        
                        
                           Titel: Talsmand for Al-Shabaab
                        
                           Født: 1966.
                        
                           Fødested: Somalia
                        
                           Nationalitet: Somalia.
                        
                           Adresse: Somalia.
                        
                           Dato for FN's optagelse på listen:18. februar 2022.
                        Andre oplysninger:
                        Opført i henhold til punkt 43, litra a), i resolution 2093 (2013) på grund af sin »deltagelse i eller ydelse af støtte til handlinger, der truer freden, sikkerheden og stabiliteten i Somalia, herunder handlinger, der truer freds- og forsoningsprocessen i Somalia, eller med magt truer føderale overgangsinstitutioner eller AMISOM«. Som talsmand for al-Shabaab er Ali Mohamed Rage involveret i at udbrede og støtte gruppens terroraktiviteter.«